cyanic-selkie/wikianc huggingface dataset:
Mazda
På begynnelsen av 1980-tallet klatret personbilsalget igjen, og salget av Mazda tok seg opp, fram til en ny nedgangsperiode på slutten av tiåret. Siden dette har Mazdas markedsandel sunket, og konsernet overtok selv agenturet i 2004. På slutten av 1993 var det 142 906 personbiler registrert i Norge, på slutten av 2007 var det 75 259.
Ingelil Mitchell
Bakgrunn og arbeid
Ingelil Mitchell har kunstutdannelse fra Statens håndverks- og kunstindustriskole der hun studerte 1976-1979. Hun har illustrert flere barnebøker, deriblant bildebøker til egen tekst. Illustrasjonene er ofte fargerike, dekorative malerier av eventyrlige og karnevalistiske motiver.
Ingelil Mitchell bor på Nesodden utenfor Oslo.
Gammafly
Gammafly (Autographa gamma) er en sommerfugl som tilhører familien nattfly (Noctuidae). Den er en vandrende art, det er usikkert om den overvintrer i Norge, men den kommer flygende inn i store antall nesten hver sommer.
HolyHell (album)
HolyHell er det selvtitulerte debutalbumet til det amerikanske symfonisk metal-bandet HolyHell.
Gammafly
Utseende
Et middelsstort (vingespenn vanligvis 32–43 mm, men individer så små som 25 mm forekommer), grått nattfly. Arten kan kjennes fra nærtstående arter på at forvingen, bortsett fra området rundt gamma-flekken, er nøytralt grå uten brun- eller rødskjær. Forkroppen (thorax) har en høy tverrkjøl av oppstående, håraktige skjell rundt midten, og også en mindre dusk over scutellum. Forvingen er grå med mørkere tegninger, med markert spiss og litt bølget ytterkant. Midt i vingen er det en karakteristisk, hvit flekk som er formet som en y eller den greske bokstaven γ (gamma). Området rundt denne flekken er mørkt brunlig. Mellomlinjene, som avgrenser vingens midtfelt, er lyse og smale. Den ytre mellomlinjen er S-formet i den bakerste halvdelen. Bølgelinjen langs vingens ytterkant er mørk og uregelmessig. Bakvingen er lysgrå ved roten, mørkere langs ytterkanten, med et skarpt skille mellom de to fargene. Larven er lysgrønn, med spredte, oppstående, lyse børster, smal gulhvit sidestripe.
HolyHell (album)
Musikkalbumet ble utgitt 26. juni 2009 av Magic Circle Music.
Gammafly
Levevis
Denne arten er en hurtig og utholdende flyger og kan dukke opp nær sagt hvor som helst, men fortrinnsvis i åpne områder. Larven er nesten altetende og kan finnes på en mengde ulike urter, også kulturplanter. I år med store bestander kan de gjøre en del skade i hager og også i veksthus. Det er ikke påvist med sikkerhet at arten kan greie å overvintre utendørs i Norge. De voksne sommerfuglene er meget aktive og flyr omtrent døgnet rundt. De besøker gjerne blomster for å drikke nektar, i år med masseforekomster kan man se flere individer på hver blomst av de mer attraktive plantene. Om natten kommer de gjerne til lys. I Norge er den vanligst fra juli til september, men enkelte individer har blitt påtruffet så tidlig som i mai, med masse-invasjoner fra begynnelsen av juni.
Utbredelse
Arten er utbredt over hele den palearktiske sone, men har ikke faste bestander i de nordligste delene. I Norge er den vanlig, ofte svært tallrik, i Sør-Norge, det finnes spredte funn nord til Alta i Finnmark.
Det Kongelige Danske Kunstakademi
Det Kongelige Danske Kunstakademis billedkunstskoler har til oppgave å gi undervisning og drive forskning både innenfor den skapende kunst (maleri, skulptur, grafikk, fotografi, video og så videre) og i de teoretiske og kulturhistoriske fag, samt å foreta videreutvikling av de forskjellige faglige og tekniske disipliner som er forutsetningen for det billedkunstneriske arbeide.
Akademiet ble grunnlagt av Frederik V 31. mars 1754. Forløperen var et Maler- og Tegne-Akademi opprettet av Christian VI i 1740 som ble ledet av Louis-Augustin le Clerc og Hieronimo Miani. Dette akademiet fortsatte etter fire år i privat regi ettersom bevillingen fra kongen bortfalt. I 1748 ble et nytt akademi under ledelse av Nicolai Eigtved etablert, dette fikk overdratt en del av Charlottenborg på Kongens Nytorv og ble rekonstruert ved stiftelsen av 1754. Eigtved ble avsatt bare noen dager etter til fordel for franskmannen J.F.J. Saly. Kunstakademiet har gjennom 250 år innenfor sitt område vært en parallell til universitetene. Billedkunstskolene er den eneste danske høyere læreanstalt hvor billedkunstnerisk virksomhet og forskning innenfor de teoretiske og teknologiske områder er knyttet sammen.
Kunstakademiet hører i likhet med skuespillerskolene, Det Kongelige Teaters balletskole, Den Danske Filmskole og Forfatterskolen under Kulturministeriet, ikke Undervisningsministeriet.
Direktører/rektorer for det samlede Kunstakademiet (inntil 1974)
(Ikke komplett, perioden 1952–1965 mangler)
Etter 1974 fikk akademiet separate rektorater.
Breaker! Breaker!
'Breaker! Breaker!' er en amerikansk actionfilmfra 1977 med Chuck Norris i hovedrollen. Regi er ved Don Hulette. ''Breaker! Breaker!'' var den første hovedrolle-filmen til Chuck Norris.
Handling
Trailersjåfør og karateeksperten John David (Chuck Norris) leter etter sin yngre bror som har forsvunnet på mystisk vis i nærheten av en amerikansk småby. Etterhvert finner han ut at byen drives av en korrupt dommer (George Murdock) som, ved hjelp av medspillere, lurer forbipasserende trailersjåfører inn til byen for å rane dem. Det utvikler seg til et voldelig oppgjør mellom John og byens kjeltringer.
Om filmen
Statens filmkontroll forbød i 1980 filmen å vises på norske kinoer.
Sierra Negra
Sierra Negra eller Cerro la Negra er nabotoppen til Mexico sitt høyeste fjell, Pico de Orizaba. Fjelltoppen inngår i Det transmeksikanske vulkanbeltet og rager omtrent 4 580 meter over havet. Fjelltoppen er en av de høyeste i Mexico. På grunn av at den blir overskygget av storebroren som nabo, er ikke denne fjelltoppen så godt kjent. Det har vært fastslått en god stund at Nevado de Toluca er det 4. høyeste fjellet i Mexico, men nylige målinger kan vise at Sierra Negra er høyere. Navnet Sierra Negra er forvirrende fordi «sierra» som oftest blir oversatt som «fjellkjede» eller «bergrygg» på norsk og ikke noen fjelltopp. Folk som snakker nahuatl kaller toppen for «Istaktepetl ikni» som betyr broren (eller søsteren) til det hvite fjellet. Det henvises da til naboen, Pico de Orizaba, som det hvite fjellet.
Truls Birkeland
Truls Birkeland (født 27. april 1964) er en norsk musikkprodusent og tekniker. Han er kjent som produsent for Haugesunds-gruppen Vamp.
Birkeland har arbeidet med flere norske artister, blant annet Hellbillies, Bjørn Eidsvåg, Morten Harket, Trang Fødsel, Anne Grete Preus, Dronning Mauds Land, Steinar Albrigtsen, Kari Bremnes, Iver Kleive, Knut Reiersrud, Jørun Bøgeberg og Bendik Hofseth.
Birkeland har kompetanse innen kriminalteknisk lydarbeid, og utfører oppdrag for private og offentlige etater.
Birkeland startet sin karriere som musiker. Han spiller piano, synthesizer, fløyte, saksofon og klarinett. I sin musikerkarriere spilte han i sitt eget band, Blonde on Blonde, samt medvirket på plater med Rønnaug Foss Alsvik, The Gutta.
Truls Birkeland er sammen med Chris Sansom aktiv eier i Engine Ears. <Engine Ears er et kompetansesenter for lyd i Norge. De eier og driver blant annet Engine Ears Mobile, som er et mobilt digitalt kontrollrom for plateproduksjon og større avviklinger for radio og TV.
Øyenkilen
Øyenkilen er tettsted i Fredrikstad kommune i Østfold. Tettstedet har innbyggere per 1. januar, og ligger 11 kilometer sørvest for Fredrikstad by og litt nord for Strømtangen fyr. Her er også badestranden Foten.
Magnus Ask Mikkelsen
Magnus Ask Mikkelsen (født 27. april 1987) er en norsk fotballspiller. Som spiller for Flekkerøy Idrettslag, også kjent under navnet Fløy
Sesongen 2006 var han en del av stallen til Idrettsklubben Start. Han debuterte for klubben på høsten 2006 borte mot Ajax på Amsterdam Arena i UEFA-cupen 2006/07. Like før 2007-sesongen ble han utlånt til Mandalskameratene, og da han vendte tilbake til Start etter at sesongen var ferdigspilt ble han ikke ansett som god nok. Konkurransen fra de andre spissene; Bernt Hulsker, Ole Martin Årst, Bruno, Aram Khalili og Jesper Mathisen, ble for sterk. Dette kom fram i media den 6. desember 2007.
Magnus Ask Mikkelsen spilte for Fløy i 2008 og 2009, men forlot klubben den 1. august 2009 for å studere i Oslo. I 2002 var han blant de unge fotballtalentene som medvirket i programmet Proffdrømmen på TV.
Minnan
De viktigste minnanspråkene er hokkien (Quanzhou–Zhangzhou), taiwansk, teochew og hainanesisk.
Geografisk fordeling
Minnanspråkene tales i Fastlands-Kina først og fremst i de sørlige deler av provinsen Fujian, dessuten i to deler av provinsen Zhejiang (på Zhoushanøyene nord for Ningbo og i en del av byprefekturet Wenzhou), i to deler av provinsen Guangdong (den østlige del som grenser mot Fujian, og i varianten Qiong-Wen på Leizhouhalvøya lengst vest i provinsen), og på øyprovinsen Hainan.
På Taiwan kalles språket gjerne hoklo (etter en folkegruppe med hjemstavn i det sørlige Fujian), og det språket tar opp i seg elementer fra flere av fastlandets minnanspråk.
Guodian Zhongshan kullkraftverk
Guodian Zhongshan kullkraftverk er et kullkraftverk i Zhongshan, sentralt plassert ved Perleflodens delta i provinsen Guangdong, i det sørlige Kina. Det har installert to like store enheter som er kullfyrte.
Operatør er China Guodian Group Co.
Minnan
Geografisk fordeling
Fra Fujian emigrerte minnan-talende til mange oversjøiske områder, i tillegg til Taiwan. Det er utbredt i Indonesia, Malaysia og Singapore, og kalles der gjerne hokkien, hokkienesisk eller fukien. Et annet minnan-språk, teochew, med hjemstavn i Chaoshanregionen i Guangdong. Minnan dominerer blant kineserne på Filippinene – det anslås at 98,5 prosent av alle kinesisktalende på Filippinene taler hokkien. Disse språkbrukerne på Filippinene kaller gjerne språket sitt for lan-nang eller Lán-lâng-oē («vårt folks språk»).
Skrift
Minnan skrives av kinesere med kinesisk skrift, men med tillegg av noen tegn som ikke trenges i mandarin, men som gjerne også benyttes i kantonesisk.
Minnan kan også romaniseres, altså skrives med latinske bokstaver. Det dominerende romaniseringssystemet kalles Pe̍h-oē-jī (POJ), og ble utviklet av presbyterianske misjonærer på Taiwan. Det finnes også blandingssystemer som kombinerer kinesiske tegn og latinske bokstaver.
Tidlige skrifter på minnan stammer fra 1500-tallet. Et eksempel er «Doctrina Christiana en letra y lengua china», antagelig skrevet i 1587 av spanske dominikanere på Filippinene. Et annet eksempel er 荔鏡記 («Lichispeilets romanse») fra 1566, som muligens er den eldste bevarte minnan-tekst.
Fylkesvei 7672
Fylkesvei 7672 går mellom Myre og Høydalen i Øksnes. Veien fortsetter som kommunal vei til Nyksund. Veiens lengde er 2,7 km til Høydalen og 9,2 km videre til Nyksund.
Frem til 2019 hadde veien betegnelsen fylkesvei 938.
Spanias Grand Prix 2002
Spanias Grand Prix 2002 var et Formel 1-løp arrangert den 28. april 2002 på Circuit de Catalunya i Spania. Det var det femte løpet i Formel 1-sesongen 2002.
Engine Ears
Engine Ears er et norsk kompetansesenter for lyd og lydarbeide.
Firmaet ble startet av Studio 1-veteran Truls Birkeland og frilanser Chris Sansom for å tilby norsk lydindustri et samlet kompetansesenter og en enklere og sikrere produksjonsform. Gjennom ett kontaktpunkt får klienter tilgang til alt det produksjonene trenger av teknisk hjelp innen lyd for musikk, film, tv, radio, internet og forensic/Kriminalteknisk lydarbeid.
Æresretten i Norsk Presseforbund
«Æresretten i Norsk Presseforbund» var en privat komité som ble opprettet sommeren 1945 av Norsk Presseforbund for å vurdere enkeltpersoners medlemskap i foreningen i lys av deres virksomhet under andre verdenskrig. Til tross for bruken av begrepet «æresrett» (som også var navnet på politiske domstoler i nazitidens Tyskland), hadde ikke denne aktiviteten noe med rettsvesenet å gjøre og var et rent privat foretagende uten noen rettskraft.
Komitéen bestod av tre medlemmer, Finn Nygaard, Andreas Støylen og Herman Smitt Ingebretsen.
Den siste innstillingen kom i februar 1949. Æresretten hadde da behandlet tilsammen 118 saker og avgitt 43 innstillinger. 33 ble kritisert av komiteen for angivelig å ha vist «unasjonal holdning». 20 personers medlemskap i foreningen ble suspendert i mellom ett og tre år. En ble ekskludert fra foreningen.
Tvilstilfeller var det nok av. Noen var blitt NS-medlemmer for å berge arbeidsplassen, noe som særlig gjaldt de ansatte i NTB.
Martin Dahlin
Dan Martin Nataniel Dahlin (født 16. april 1968 i Uddevalla) er en svensk tidligere fotballspiller. Han vokste opp i Lund. Han var en viktig spiller for Sverige under VM i fotball 1994. Han skåret den viktige utligningen mot, og lagde to mål mot , og et mot.
Dahlin har lansert egen kleskolleksjon, med den norske spydkasteren Andreas Thorkildsen som modell. Dahlin er aktiv fotballagent.
Huodian Zhongshan kullkraftverk
Guodian Zhongshan kullkraftverk er et kullkraftverk i Zhongshan, sentralt plassert ved Perleflodens delta i provinsen Guangdong, i det sørlige Kina. Det har installert to like store enheter som er kullfyrte.
Operatør er China Huodian Group Co.
Grand Prix de la Somme
Grand Prix de la Somme er et fransk endagsritt i landeveissykling. Rittet har blitt arrangert siden 1986. Rittet er en del av Europatouren i landeveissykling, der det av UCI er rangert med 1.1.
Unionskonge
Unionskonge er en person som er monark for flere kongedømmer samtidig, så som i de dansk-norske og svensk-norske unionsperiodene. Erik av Pommern var den første unionskongen i norsk sammenheng og Oscar II den siste.
Posisjonen unionskonge kan innebære å ha personlig kongemakt i det ene eller begge/alle kongedømmer, eller vedkommende kan ha en rent symbolsk funksjon, slik som i de kongedømmer som er demokratisk styrt av regjeringer som er avhengige av folkevalgte nasjonalforsamlinger.
Problemer med å inneha posisjonen unionskonge vil oppstå, når det er motstridende interesser mellom de landene der vedkommende er monark.
Kongedreperkrøniken
Kongedreperkrøniken (original tittel: The Kingkiller Chronicle) er en serie på tre bøker skrevet av Patrick Rothfuss (født 6. juni 1973). Han er bosatt i Wisconsin, og jobber som forfatter på heltid. Det er foreløpig utgitt to av tre bøker av Kongedreperkrøniken. Første bok i serien er Vindens navn (original tittel: The Name of the Wind, 2007), utgitt på norsk i 2012 til gode kritikker. Bok to er En vis manns frykt (original tittel: The Wise Man's Fear, 2011), utgitt på norsk 2014.
Før tredje og siste bok i Kongedreperkrøniken gir han ut en ventebok, en frittstående bok om Auri: The Slow Regard of Silent Things (planlagt utgitt på norsk i 2015) Auri er en av karakterene i Vindens Navn og En vis manns frykt.
Handling
Bøkene forteller livshistorien til en mann ved navn Kvothe, som driver et gjestgiveri kalt Waystone Tavern på landsbygda. Men år han redder en fremmed fra demoner, avslører mannen seg selv som «krønike-skriveren» en anerkjent forfatter. Kvothe går med på å fortelle livshistorien sin, for å endelig avdekke hele sannheten bak de mange mytene og historiene rundt hans egen person. I begynnelsen av historien er Kvothe elleve år gammel, og sammen med foreldrene sine tilhører han Edema Ruh - en gruppe skuespillere. Fra Abenthy lærer Kvothe det grunnleggende om kjemi, det som vanligvis kalles trolldom. Men etter at faren til Kvothes fremfører en ny sang for troppen, hvor han synger om folklore og Chandriane - en gruppe demoner, kommer Kvothe hjem for å finne hele troppen hans massakrert. Han møter også Chandrian, som lar ham leve, før demonen forsvinner.
Nå foreldreløs finner Kvothe veien til storbyen Tarbean, hvor han lever som tigger og en kjeltring de neste tre årene. Når han har fått tak i nok penger, reiser han til Imre for å melde seg på et universitet. Ved universitetet møter han den aristokratiske studenten Ambrose, som klarer å utestenge Kvothe fra biblioteket, og en langvarig feide oppstår derfor mellom dem. Samtidig får Kvothe gode venner i Simmon og Willem. Han møter også den mystiske Denna, som også går under en rekke andre navn. Det utvikles snart et nært vennskap mellom henne og Kvothe. Men gjentatte ganger forsvinner Denna plutselig fra byen, går under nye navn, og får alltid nye elskere.
Den norske forening for Nationernes Liga
Mot slutten av første verdenskrig, som endte i november 1918, vant den amerikanske presidenten Woodrow Wilsons fjorten punkter stor oppsikt over hele verden, også i Norge. Tanken om å få i stand et forbund mellom statene som skulle hindre en ny verdenskrig, ble ivrig diskutert. På denne bakgrunnen ble «Den norske forening for Nationernes Liga» stiftet i oktober 1918. Fridtjof Nansen holdt hovedtalen på stiftelsesmøte og ble foreningens formann. Blant styremedlemmene var Johan Castberg, Johan Bredal, Ole Olsen Lian og Arnold Ræstad, mens Christoffer Hornsrud, Wilhelm Keilhau og Halvdan Koht var blant medlemmene. Foreningen gikk straks i gang med å skrive et forslag til prinsipper som et slikt forbund skulle bygge på. Resultatet var utgivelsen «Pincipper for Nationernes Liga», som var ferdig 30. januar 1919 og ble trykt på flere språk. Her ble det fremsatt en rekke krav medlemslandene i en slik liga måtte oppfylle. Den øverste myndigheten for ligaen skulle være en verdenskongress, og den utøvende myndigheten skulle innehas av et råd med 15 medlemmer. Wilhelm Keilhau kaller de norske prinsippene «det mest demokratiske og følgeriktige av alle de forslag om et folkeforbund som blev utarbeidet i disse adventsmånedene, da menneskeheten håpet på at den nye tid skulde bli født.»
Nansen reiste til London for å legge frem prinsippene, og talte for en tilsvarende engelsk forening, League of Nations Union i Criterion Hall. På samme tid var de allierte seierherrenes delegasjoner på fredskonferansen i Paris i ferd med å planlegge Folkeforbundet. Nansen fløy derfor dit for å benytte seg av sin innflytelse på fredskonferansen. Siden planene for Folkeforbundet alt var lagt, fikk han ikke utrettet stort, men han vant likevel gehør for at de nøytrale statene skulle få anledning til å uttale seg før planene om forbundet ble fastsatt i fredstraktaten.
Per Bortens regjering
Per Bortens regjering ble utnevnt 12. oktober 1965 og satt til 17. mars 1971 da den måtte gå på grunn av lekkasjesaken og «interne motsetninger i synet på Norges forhold til De europeiske fellesskap (EF)». Regjeringen ble da avløst av Trygve Brattelis første regjering. Regjeringen var en koalisjonsregjering bestående av representanter fra Senterpartiet (Sp), Høyre (H), Venstre (V) og Kristelig Folkeparti (KrF). Gjennom hele perioden besto regjeringen av 15 medlemmer, hvorav to ved utnevnelsen i 1965 var kvinner: Elisabeth Schweigaard Selmer (H) og Elsa Skjerven (KrF). Selmer gikk i 1970 ut av regjeringen og ved regjeringens avgang i 1971 hadde den ett kvinnelig medlem. Etter valget i 1965 hadde de fire partiene til sammen 80 av totalt 150 mandater på Stortinget, og regjeringspartiene beholdt så vidt flertallet etter valget i 1969 hvor partiene endte opp med til sammen 76 av 150 mandater.
Anthony Annan
Anthony Gildas Kofi Annan (født 21. juli 1986) er en ghanesisk fotballspiller.
Tidlig karriere
Annan kom fra ungdomsklubben Eleven Wise, før han i 2003 gikk til den ghanesiske klubben Sekondi Hasaacas FC. Der tilbrakte han to år, før han gikk til en annen ghanesisk klubb, hovedstadsklubben Accra Hearts of Oak. Han tilbrakte en suksessfull periode der, noe som tiltrakk interessen fra europeiske klubber.
Start
Annan signerte en treårskontrakt med Idrettsklubben Start 30. januar 2007. Ifølge han selv kom til Start for å utvikle seg. Han ble plaget med skader og sykdom under den første delen av 2007-sesongen, og fikk lite tillit fra treneren Benny Lennartsson i de viktige siste kampene for å unngå nedrykk fra Tippeligaen.
Stabæk, periode 1
Etter at Start likevel rykket ned i 2007, gikk han på utlån til Stabæk frem til august 2008. Han spilte bra på midtbanen til Bærumslaget, og Stabæk ytret at de ønsket å kjøpe han fra Start, men Kristiansandslagets krav til overgangssum var for stor, i tillegg til at flere europeiske storklubber som Arsenal FC og Manchester United var interessert i Annan.
1. august 2008 ble det kjent at Annan dro på prøvespill i England hos Blackburn Rovers. Andre klubber som var interesserte var AC Milan, Atletico Madrid og Racing Santander.
Rosenborg
Anthony Annan ble kjøpt fra Start for ca. 12 millioner kroner 31. august 2008 og presentert på Lerkendal før kampen mot VIF.
Han ble kåret til årets Rosenborg-spiller i 2009.
Han scoret sitt første mål som seniorspiller for Rosenborg i en cupkamp mot Start i 2010, der Rosenborg vant 4-3.
I 2010 ble han kåret til «Årets spiller» i Tippeligaen etter å ha blitt tildelt Kniksenprisen. Han ble også kåret til Årets spiller i norsk fotball av VG.
28. januar 2011 ble det bekreftet at Annan hadde signert en avtale med den tyske klubben Schalke 04.
Tyskland
Annan ble solgt til FC Schalke 04 hvor han ble i fire sesonger, men han har vært utlånt både til Vitesse og Osasuna.
Da kontrakten med FC Schalke 04 gikk ut, signerte han for HJK i Finland. I vinterpausen 2014/15 gikk han gratis til 1860 Munich. Kontrakten ble ikke fornyet da den gikk ut.
Stabæk, periode 2
I 2015 ble Annan hentet gratis fra 1860 München, som erstatter for Diomande som ble solgt til Hull.
Landslagsspill
Annan fikk sin A-landslagsdebut for mot  27. mars 2007, som erstatning for den skadde Michael Essien. I ettertid har han spilt fast på landslaget og deltok også i Fotball-VM 2010 for Ghana. Laget imponerte kraftig med Anthony som fast inventar. Laget nådde kvartfinalen som eneste afrikanske nasjon, men ble slått ut i straffesparkkonkurranse som de tapte mot Uruguay 4-2.
Hornugle
Hornugle (Asio otus) er en ugle i gruppen Asio. Den ca. 35 cm store uglen med stramt stående fjærører lever i skogene på den nordlige delen av jordhalvkulen.
Piran
Piran (italiensk: Pirano) er en småby og bykommune sørvest i Slovenia ved Adriaterhavet og Piranogulfen, i regionen Obalno-kraška. Slovensk og italiensk er begge offisielle språk i kommunen.
Eldre forskning mener navnet Piran kan stamme fra det keltiske ordet bior-dun, som betyr «bosetning på en høyde», mens nyere generasjoner mener navnet stammer fra det greske ordet pyr – ild, siden den originale bosetningen primært var et fyrtårn for greske seilskip på vei mot den greske kolonien Aegida hvor dagens Koper ligger. Byen har beholdt mye av sin middelalderstruktur, med trange gater og små hus fra kyststripen til høydene. Byens største torg er oppkalt etter den velkjente fiolinisten og komponisten Giuseppe Tartini (1692 – 1770), født i byen.
I dag er byen et administrativt og handelssenter, og er sammen med Portorož også et viktig turistmål med mange kulturelle tilbud, feriehjem, hoteller, restauranter og diverse begivenheter.
SACD
SACD – Super Audio Compact Disc
Utviklet av Sony og Philips, kom på markedet i 1999. SACDs største konkurrent i dag er DVD-Audio formatet. Standarden for SACD heter Scarlet Book.
Det var pr. august 2008, ca. 5360 album utgitt i SACD-format. Musikkmerket 2L var den mest aktive utgiveren i dette formatet i Norge.
Avspilling
SACD har samme fysiske form som en vanlig CD, men det digitale lydformatet er DSD (Direct Stream Digital). DSD er et 1-bits signal med en samplingsrate på 2,8224 MHz (64 x 44.1 kHz). Formatet kan ha et dynamikkområde som strekker seg til 120 dB og en frekvensrespons til over 100 kHz. Disken rommer 4.7 GB data som deles i én sektor for stereo og én for 5.1 multikanal. En hybrid SACD har to lag hvor det øverste er en vanlig CD som kan avspilles i alle CD-spillere og datamaskiner, mens det nederste laget er en SACD som følgelig bare virker i en dedikert SACD-spiller.
Hørbarhet
Multikanals SACD gir muligheten til å gjengi surround-lyd, noe som ikke er mulig med det opprinnelige CD-formatet.
Det er kontroversielt hvorvidt en stereo SACD gir lydmessige fordeler framfor CD. En fagfellevurdert blindtest publisert i forskningsjournalen JAES greide ikke å påvise hørbar forskjell mellom SACD, og et SACD-signal som var degradert til CD-kvalitet. Forfatterne hevder at hørbare forskjeller mellom CD-utgivelser og stereo SACD-utgivelser kan skyldes forskjeller i innholdet som studioet legger inn på de respektive mediene, og ikke begrensninger i selve mediet.
Kryptering og kopibeskyttelse
SACD-avspillere får ikke sende ut en ukryptert digital DSD-strøm. Enten må den konverteres til et analogt signal, krypteres over firewire/HDMI, eller den kan sendes som et digitalt signal med lavere oppløsning.
DSD audio-data er kryptert på disken, og spesielle data er tilgjengelig bare for lisensierte SACD-spillere.
Montessoriskole
En montessoriskole er en skole som driver etter montessoripedagogikken, grunnlagt av den italienske legen Maria Montessori (1870–1952). Pedagogikken ble utviklet gjennom årevis med forskning, utprøving og observasjoner av barns læring.
Montessoripedagogikken tar utgangspunkt i barns naturlige utvikling og medfødte trang til å lære. Viktige prinsipper er selvstendighet, livsmestring, bærekraft, og et tilrettelagt og forberedt miljø som møter barnets behov. Skolene har aldersblanding, det vil si at elevene ikke er delt inn i klasser etter årskull, men i aldersblandede grupper med utgangspunkt i det Montessori kalte utviklingstrinn, perioder med bestemte kjennetegn, utviklingsmønstre og behov hos barnet: 0–3, 3–6, 6–12 og 12–18.
Montessoriskoler i Norge
Høsten 2021 er 91 montessoriskoler, 32 av dem med elever på ungdomstrinnet, og 40 montessoribarnehager medlem i Montessori Norge. Montessori Norge er en medlemsorganisasjon for norske montessoriskoler og -barnehager, og eier Læreplan for montessoriskolen, en nasjonal læreplan for montessoriskoler godkjent av Utdanningsdirektoratet.
Alle montessoriskoler i Norge er friskoler, og regulert av Friskoleloven. Montessoriskoler i Norge har fått godkjenning til å drive friskole basert på anerkjent pedagogisk retning, og myndighetene krever at minst 50% av undervisningspersonalet ved skolen skal ha både formell undervisningskompetanse og godkjent tilleggskompetanse i montessoripedagogikk.
Montessori Norge er med i Friskolenes kontaktforum sammen med Norske Fag og Friskolers Forbund (NFFL), Kristne Friskolers Forbund (KFF), og Steinerskoleforbundet.
Oslo Montessoriskole er Norges største montessoriskole, og én av landets eldste.
Stanley Baldwin
Stanley Baldwin (født 3. august 1867 i Bewdley, Worcestershire, England, død 14. desember 1947 i Stourport-on-Severn, Worcestershire, England) var en britisk politiker (Det konservative partiet). Han var Storbritannias statsminister 1923–24, 1924–29 og 1935–37. Hans regjeringsperioder omfattet dermed generalstreiken i 1926, Den andre italiensk-abessinske krig i 1935 og krisen da Edvard VIII abdiserte i 1936.
Bakgrunn
Baldwin var sønn av Alfred Baldwin og Louisa Baldwin (født MacDonald). På farssiden var familien velstående industrieiere. På morssiden fantes fremstående representanter for malerkunst og litteratur. Blant hans onkler var malerne Edward Burne-Jones og Edward Poynter. Rudyard Kipling var Baldwins fetter.
Yuedian Jinghai kullkraftverk
Jinghai kullkraftverk er et kullkraftverk i Jieyang byprefektur, i østlige del av provinsen Guangdong, i det sørlige Kina. Det har installert 1.200 MW kapasitet, fordelt på fire like store enheter som er kullfyrte.
Stanley Baldwin
Bakgrunn
Baldwin ble utdannet ved Harrow og Trinity College i Cambridge. Han hjalp deretter sin far med å bygge opp Baldwins Ltd., som i 1902 var ett av Storbritannias største jern- og stålfirmaer. Familiens virksomheter omfattet også Great Western Railway.
Konservativ parlamentspolitiker
I valget i 1906 var han kandidat for valgkretsen Kidderminster, men ble ikke innvalgt i det som var et meget dårlig valg for de konservative. I 1908 etterfulgte han sin far som parlamentsmedlem for Bewdley.
Under første verdenskrig ble han assistent (Parliamentary Private Secretary) for den konservative partilederen Andrew Bonar Law. I 1917 ble han utnevnt til en assisterende ministerpost i finansdepartementet (Financial Secretary to the Treasury). I et innlegg i The Times under pseudonymet FST, oppfordret han rike mennesker til bidra til nedbetaling av krigsgjelden. Han ga selv en femtedel av sin formue til dette formålet.
I 1921 ble han forfremmet til handelsminister (President of the Board of Trade). I oktober 1922 deltok han imidlertid i ledelsen av et opprør i det konservative partiet som førte til at Lloyd George gikk av som statsminister. I Andrew Bonar Laws regjering ble han finansminister.
I november ble det parlamentsvalg og de konservative oppnådde flertall alene.
Statsminister
Da Bonar Law fratrådte mai 1923 på grunn av sykdom, overtok Baldwin som statsminister. Han var opptatt av å redusere arbeidsledigheten og ønsket å føre en proteksjonistisk handelspolitikk. For å få støtte for dette skrev han i oktober 1923 ut nyvalg. Da han ikke oppnådde flertall, gikk han av i januar 1924. Etter valget i oktober 1924, kom Baldwin tilbake som statsminister.
Baldwins andre konservative regjering fikk igjennom blant annet ikke-angrepsavtalen fra Locarno, utvidelse av pensjonsrettigheter, reform av lokalforvaltningen og innføring av stemmerett til kvinner over 21 år. Baldwins ønske var å redusere sosiale spenninger og å sikre fred i arbeidslivet. Regjeringen overlevde generalstreiken i 1926.
Ved valget i 1929 var de konservatives slagord «Safety first», men partiet tapte, og Baldwin måtte gå av for andre gang. Han ble da satt under press som leder av partiet, men sto imot dette.
Som Lord President of the Council gikk Baldwin først inn for internasjonal nedrustning. Da trusselen fra nazi-Tyskland ble tydeligere, snudde han og fremla mellom 1934 og 1937 en rekke forslag om forsvarsprogrammer. Dette skjedde under sterk kritikk fra Labour og de liberale.
Baldwin ble statsminister for tredje gang i 1935 og vant valget samme høst, med løfter om å forbedre forsvaret. I denne perioden kom krisen med kong Edvard VIIIs abdikasjon. Da den nye kong Georg VI var blitt kronet i 1937, gikk Baldwin av som statsminister.
Senere år
Fra 1938 til 1939 deltok han i arbeidet for å finansiere hjelp til jødiske flyktninger fra nasjonalsosialistenes brutalitet. Han ble etter sin fratreden blant annet av Churchill kritisert for ikke å ha bygget et sterkt nok forsvar. Det dannet seg i samtiden en alminnelig oppfatning om at han ikke hadde ytet sterk nok motstand mot Adolf Hitler. Denne oppfatningen er imidlertid ikke bekreftet av senere historikere.
Liste over ordførere i Verdal
Liste over ordførere i Verdal. Verdal kommune ble opprettet som et formannskapsdistrikt den 1. januar 1838.
Marshall University
Marshall University er et delstatseid universitet i Huntington og fire andre læresteder i den vestlige delen av i delstaten Vest-Virginia, USA. Det ble grunnlagt som subscription school (ungdomsskole) på stedet Maple Grove i 1837, og ble kombinert ungdomsskole og college fra 1838. Under borgerkrigen var skolen stengt.
Den gjenoppstod som lærerskole (Normal School) i 1867, først i 1907 ble skolen utvidet til å dekke flere college-fag og studenttallet rundet 1 000 for første gang. Masterprogrammer ble startet i 1938, og i 1961 fikk Marshall universitetsstatus.
Ved Marshall var det 13 936 studenter og 749 vitenskapelig ansatte i 2006, og skolepengene samme år var US$ 4 150 for studenter folkeregistrert i delstaten Vest-Virginia.
Universitetet administrerer også Robert C. Byrd Institute for Advanced Flexible Manufacturing (RCBI), et forsknignssenter som både leverer forskningsresultater til USAs forsvar, og fungerer som en vitenskapspark og forskningsleverandør for små og mellomstore bedrifter i Vest-Virginia.
Joan C. Edwards School of Medicine er kjent for sin forskning innen kreftmedisin og folkemedisin for helsetjenestene i distriktene, og er høyt rangert innen forskning og studier av familiemedisin.
Jomie Jazz Center er et regionalt musikksenter som huser universitetets musikkutdanning.
Undervisningen gis helt opp til doktorgradsnivå (Ph.D).
Liste over ordførere i Biri
Liste over ordførere i Biri viser navn, parti og funksjonsperiode for ordførere i Biri fra innføringen av formannskapslovene i 1837 til etableringen av storkommunen Gjøvik i 1964.
Ålekvabber
Ålekvabber er en gruppe piggfinnede fisker. Alle artene er marine og er særlig utbredt i arktiske og antarktiske strøk. Gruppen kalles også ålebrosmer.
Beskrivelse
Ålekvabber har en langstrakt kropp med sammenhengende rygg-, hale- og gattfinne. Mange arter mangler bukfinner, mens brystfinnene ofte er store og runde. De største artene, som Macrozoarces americanus, blir opptil 1,1 meter lange.
Ben Hecht
Ben Hecht (født 28. februar 1894, død 18. april 1964) var en amerikansk Oscar-vinnende manusforfatter, regissør, filmprodusent, dramatiker og romanforfatter.
Trøgstad batteri
Trøgstad batteri var ett av fire luftvernsanlegg rundt Oslo som var basert på rakettsystemet NIKE. Det ble delvis lokalisert i Trøgstad fort. Radarsystemet ble installert i panserbatteri A, mens kontrolltroppen ble plassert på B-fortet.
Utskytningsområdet ble plassert ved Myråsmåsan nord for den tidligere AT-leiren (arbeidstjeneste) Havnås, som i dag benyttes av Indre Østfold Fengsel avd. Trøgstad. Utskytningsområdet kalles nå Myrås Industriområde og brukes som sentrallager og testområde av Svea Fyrverkerier, som eier området.
QI (TV-serie)
QI (Quite Interesting, ganske interessant ) er et britisk humoristisk kunnskapsprogram som har gått på BBC siden 2003.
Spørsmålene er stort sett umulige å svare på, og deltakerne, som ikke er på lag, får også poeng for å være interessante, uavhengig av om informasjonen de kommer med er relevant eller ikke. Svært åpenbare og feilaktige svar gir minuspoeng, noe som må tas med i beregningen, ettersom spørsmålene i hovedsak er villedende. Et eksempel på det er spørsmålet «Hva er hovedingrediensen i luft?», der svaret oksygen ga minus ti poeng, mens karbondioksid (som ingen svarte) ville ha gitt minus 3,000.
Stephen Fry var programleder fra 2003 til 2016, da han ble erstattet av Sandi Toksvig. Den andre faste paneldeltageren er Alan Davies, mens de tre resterende paneldeltagerne varierer fra episode til episode.
Format og fremføring
Programmet er et panelprogram med publikum, og det blir kuttet ned til en halvtimes program, da uten reklamepause. Fra og med serie F ble også QI XL, som varer et kvarter lenger, introdusert. QI er et BBC-program, og har variert mellom hvilken underkanal den har gått på. Fra og med sesong I (den niende) går den på BBC Two.
Deltakerne
Deltakerne sitter i en halvsirkel med Stephen Fry i midten og Alan Davies ved hans høyre side, bortsett fra deler av juleavslutningen i episode B, da de byttet plass. Davies har vært med i samtlige episoder med to unntak (per april 2012). Unntakene var i runden «Divination» i fjerde sesong og i spesialepisoden for Comic Relief, som ikke var en egentlig episode. David Walliams tok plassen til Alan Davies i den episoden. I «Divination» var plassen til Alan Davies tom, og han svarte, sannsynligvis via opptak. Alan Davies har altså nesten fullt oppmøte, men han har bare vunnet 14 av de til sammen 123 episodene han har vært med på. Han har tapt 69 av dem. De andre gjestene varierer.
Gjennomføring
Showet begynner alltid med at Stephen Fry introduserer gjestene, og han ender alltid med Alan Davies. Deretter prøves de enkelte deltakernes soppformede knapper ut. Hver av knappene utsteder en lyd, som oftest har de tre første et felles tema, mens Davies' har en litt bisarr tilknytning til temaet, som oftest med komiske undertoner. I episoden «Endings» hadde Alan Davies et lydklipp av Dudley Moore fra TV-serien Beyond the fringe. Klippet varte i 35 sekunder, og er det lengste som har vært i QI. Alan Davies har også tre ganger fått ulyden som kommer når noen svarer feil som lydklipp til knappen (se under). I samtlige tilfeller ble disse erstattet etter første gang.
Etter denne introduksjonen begynner selve spørrerunden. Stephen Fry leser opp spørsmålene, stort sett til alle, men av og til til en enkeltperson. Bak deltakerne er det to skjermer. Disse brukes i illustrasjonsøyemed, men de har sjelden noen funksjon som hint til svaret. Når svaret er gitt, kan det hende at de viser svaret. I tillegg har de også en annen funksjon, de lyser opp med hvit skrift på sort bakgrunn til en kakofoni av alarmer hver gang et «åpenbart» feilaktig svar dukker opp. I begynnelsen hadde også Fry pappkort der dette svaret sto, men det ble etter hvert droppet. Ettersom dette står på skjermen, er det tydelig at de åpenbare svarene er tenkt ut på forhånd, og dermed tillates «åpenbare» svar så lenge ingen tenkte på det på forhånd.
I den første delen er det roligere i tempoet, og det er mye tid til å diskutere og å snakke bort spørsmålene. Den har ingen større tidspress på seg, så om samtalen er mer interessant enn det å svare på spørsmålet, kan det ta en liten stund før Fry trekker temaet tilbake til spørsmålet.
Del to er delen som kalles «General Ignorance», og der er spørsmålene kastet ut, slik at den som trykker først på knappen, svarer. Denne delen av showet har de fleste spørsmålene med feller, og det deles hyppig ut minuspoeng i denne delen. Tempoet er også markant hurtigere. Enda anekdoter og tankespinn fortsatt tillates, er de som oftest kortet ned.
Et eksempel (hentet fra episoden «Differences») er at det dukker opp et bilde av en jente som ser ut som hun tilhører urbefolkningen i de arktiske områdene. Stephen Fry stiller spørsmålet: «Hva ville du kalle en person som dette?» Jo Brand: «En inuit.» Dette følges av kakofoni og ordet «INUIT» dukker opp på begge skjermene. Deretter forklarer Stephen Fry at hun er en yupik, altså et annet folk enn inuittene. Han føyer til at å bruke eskimo er nettopp av denne årsaken bedre enn å ta sjansen.
Gjester
Per avsluttet sesong I (niende sesong) har Jo Brand og Sean Lock deltatt i flest episoder med 27, fulgt av Phill Jupitus med 26 og Bill Bailey med 25. Jo Brand har også vært med på en Comic Relief-episode, som var laget for innsamlingsaksjonen og ikke teller blant de «vanlige» episodene. Andre populære gjester inkluderer David Mitchell, Rob Brydon, Rich Hall, Jimmy Carr, Dara Ó Briain og Clive Anderson. Brand, Carr, Hall, Jupitus og Lock er de eneste gjestene som har vært med i hver sesong. Rich Hall var med på halvparten av de tolv programmene i andre sesong. Det er noe, men ganske beskjeden, overlapping mellom QI og flere andre kjente TV-program, og flere av de mest kjente gjestene på disse TV-programmene, som Frankie Boyle, har aldri vært på QI. Andy Parsons og Jonathan Ross har bare vært med én gang.
Deltakerne er i hovedsak komikere, men også andre har deltatt, som Jeremy Clarkson, Emma Thompson, Daniel Radcliffe og Richard E. Grant.
Kvinner i QI
Gjestelisten domineres av menn, i tillegg til Jo Brand er det bare Sandi Toksvig og Ronni Ancona som har vært med mer enn fem ganger per avsluttet niendesesong. Meera Syal var den første kvinnelige gjesten på QI, hun kom i første sesongs tredje episode. Jo Brand var den andre, og i den syvende episoden i første sesong var den første episoden med to kvinnelige gjester (Jo Brand og Jackie Clune). Det har vært 21 kvinnelige gjester på QI, mot 65 mannlige. Linda Smith var bare med tre ganger før hun døde i februar 2006, men det gjorde henne til en gjenganger. QI tok opp i en episode i syvende sesong: «Girls and Boys» at undersøkelser har vist at kvinner i publikum ler mer enn menn, men de ler mer av mannlige komikere enn av kvinnelige. Denne informasjonen var i hvert fall delvis uavhengig av QIs valg av gjester.
Produksjon
Sesongene følger alfabetet, og ideen er at de fleste temaene for showet skal begynne på samme bokstav. Temaer fra sesong A inkluderte maurslukere (=Anteaters), Adam og epler (=apples), mens temaer fra sesong B inkluderte bjørner, bevere og blå ting. Julespesialene er imidlertid ikke nødvendigvis bundet av dette systemet.
Thomas Godwin
Godwin vant to olympiske bronsemedaljer i sykling under Sommer-OL 1948 i London. Han kom på tredjeplass på 1000 meter tempo bak Jacques Dupont fra Frankrike og belgiske Pierre Nihant. Sammen med Alan Geldard, David Ricketts og Wilfred Waters vant han en bronsemedalje i lagkonkurransen 4000 meter forfølgelsesritt.
1993 Guacolda
1993 Guacolda er en hovedbelteasteroide. Den ble oppdaget 25. juli 1968 av G. A. Plyugin og Yu. A. Belyaev ved Cerro El Roble Astronomical Station i Chile.
QI (TV-serie)
Produksjon
I motsetning til flere tilsvarende komedie-quizprogrammer, blir ikke deltakerne gitt noen av svarene på forhånd. Dermed er det relativt sjelden at riktig svar dukker opp. Riktignok får deltakerne oppvarmingsspørsmål, men de kan ikke snakke sammen. Alan Davies gjør ingen forberedelse til showet, noe som forklarer hvordan han greier å få så mange minuspoeng.
Research
Mesteparten av undersøkelsene til showet gjennomføres av «QI-alvene», som både lager spørsmålene og de åpenbare svarene som gir minuspoeng. Kildene inkluderer Encyclopædia Britannica og Wikipedia. QI-alvene er standby under showet og gir informasjon til Fry når han står fast.
QI i andre medier
Gro-Helen Tørum, et medium som ble brukt i TVNorge-programmet «Den andre siden», gikk inn i en kornsirkel som var formet som TV-seriens logo og beskrev at kornsirkelen hadde forandret livet hennes, og at det var store energier i sirkelen.
Det finnes også en nederlandsk versjon av QI. Til høsten 2012 skal det komme en svensk versjon av programmet med Johan Wester som programleder.
QI har også stått bak flere oppsumeringsbøker som tar for seg sesongene, og «The book of General Ignorance», «QI Book of the Dead» og «Advanced Banter». Det finnes også to QI-DVD-er som er interaktive spill; QI: A Quite Interesting Game og QI: Strictly come Duncing.
Mottakelse
QI ble det mest populære programmet på BBC 4, og i den fjerde sesongen var det klart at programmet lå langt over snittet for BBC 4. Også på BBC 2 gjorde programmet seg populært.
QI har stort sett fått svært god omtale. The Independents Peter Chapman sa at «''When the schedules seem so dumbed-down, it's a delight to encounter the brainy and articulate Stephen Fry (right). He excels in this format, being both scathing and generous. Alan Davies, Bill Bailey, Andy Hamilton and Helen Atkinson Wood try to keep up.''» Sammensetningen forteller at Chapman omtaler episode 9 i tredje sesong. The Guardians Laura Barton omtalte programmet som «QI: The last bastion of good television». Jeremy Clarkson skrev i The Sun at «''On Thursday, The Sun ran a poll asking which BBC shows should be axed in the latest round of cuts. Well, can I just say that if any of you vote for Stephen Fry's QI, I will personally come round to your house and set fire to your hair. It is easily the best show on television.''».
Stephen Fry vant vant Rose d'Or i 2006 for sin rolle som programleder i QI. Han har også blitt nominert til BAFTA.
Ginpalass
Gin palace kan i engelsk ses brukt som betegnelse på en pub med originalinteriør fra viktoriansk tid. Opprinnelig var ginpalasser overdådig innreda barer som i hovedsak solgte gin.
Star Trek
Star Trek er en fremtidsvisjon skapt av Gene Roddenberry på 1960-tallet, og er en optimistisk, nesten utopisk, fremtid hvor menneskeheten har overvunnet sykdom, rasisme, fattigdom, intoleranse og krig. Hovedpersonene utforsker Melkeveien, oppdager nye sivilisasjoner, og sprer fred og forståelse.
Ginpalass
På 1700-tallet ble gin solgt til hjemmebruk eller til å nytes på stedet fra små og enkle «dram shops». Disse var ofte en del av et apotek, ettersom gin og annet brennevin var ansett som legemiddel. Nye lover førte til at forbindelsen mellom brennevinssalget og farmasien ble løsere; i stedet krevdes lisens for servering av brennevin, øl og vin.
Renato Perona
Renato Perona (født 14. november 1927, død 1984) var en italiensk syklist som deltok i de olympiske leker 1948 i London.
Ginpalass
På 1820-tallet ble de første ginpalassene bygd i London – Thompson and Fearon's i Holborn og Weller's i Old Street. De var utstyrt i stil med de fasjonable forretningene som begynte å komme på samme tid – blant annet med gassbelysning – og ble raskt mektig populære. Charles Dickens gir i Sketches by Boz en levende beskrivelse av ginpalassenes strålende indre i kontrast til de dårlig opplyste gatene.
Renato Perona
Perona ble olympisk mester i sykling under Sommer-OL 1948 i London. Sammen med Ferdinando Teruzzi vant han tandemkonkurransen foran det britiske tandemparet Reginald Harris og Alan Bannister.
Star Trek
Star Trek er et av de mest populære verkene innen science fiction fra det tyvende århundre, og har resultert i syv TV-serier, tolv spillefilmer, flere videospill, og hundrevis av bøker.
Ginpalass
Godt bevarte eksempler på det seine 1800-tallets engelske puber kan studeres i The Princess Louise i Holborn, London og i The Philharmonic Dining Rooms i Liverpool.
Dani Löble
Daniel «Dani» Löble (født 22. februar 1973) er en sveitsisk-tysk trommeslager. Han startet karrieren sin i det melodiske metal-bandet Glenmore. Uten å ha spilt inn noe materiale med bandet, ble det oppløst. Löble ble deretter trommeslager i Rawhead Rexx, som ga ut sitt selvtitulerte debutalbum i 2001, etterfulgt av Diary in Black i 2003. I februar 2005 forlot han Rawhead Rexx for å spille i power metal-bandet Helloween.
Star Trek
Star Trek (1966–1969)
Star Trek hadde premiere 8. september 1966, men hadde ikke stor suksess i starten. Det viste seg forøvrig etter at serien var stanset at Star Trek hadde meget trofaste og engasjerte fans. Fansen, som omtalte seg selv som trekkies, gjorde det populært med repriser og skapte et marked for senere serier og kinofilmer bygd på Roddenberrys verk. Star Trek-historiene anerkjennes nå som en del av amerikansk kultur, og oppnår stadig mer popularitet internasjonalt, også i Norge. Delvis takket være lobbyvirksomhet fra fansen bestemte NASA seg for å kalle sin romfergeprototype for Enterprise.
Mange av episodene i den første serien handler om møter med vesener langt mektigere enn romskipet og mannskapet. Disse vesnene tar skikkelse i mange ulike former: avanserte romvesenraser med psykiske krefter, farlige romvesenmaskiner og i ett tilfelle en gud. Noen ganger får en i mannskapet gudeaktige egenskaper etter en merkelig ulykke, noe som nesten alltid setter dem selv og mannskapet i fare. Serien kjennetegnes av en varsomhet i forhold til teknologi, og i mange episoder redder kaptein James T. Kirk (William Shatner) fremmede kulturer fra undertrykking av diktatoriske datamaskiner.